Diari Oficial de la Generalitat Valenciana


Sumari del DOGV 5152, del 12-12-2005 (2005/13872)

RESOLUCIÓ de 29 novembre de 2005, de la Universitat Jaume I, per la qual es convoquen concursos d'accés al Cos de Funcionaris Docents Universitaris .
-----------------------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13376


Data del document
:   29-11-2005

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * personal docent
    * concurs administratiu
    * enginyer

RESOLUCIÓ de 29 novembre de 2005, de la Universitat Jaume I, per la qual es convoquen concursos d'accés al Cos de Funcionaris Docents Universitaris . [2005/X13486]
  
De conformitat amb el disposat en l'article 63 de la Llei Orgànica 6/2001, de 21 de desembre, d'Universitats (en endavant LOU) i en l'article 14 del Reial decret 774/2002, de 26 de juliol, pel qual es regula el sistema d'habilitació nacional per a l'accés a Cossos de Funcionaris Docents universitaris i el règim dels concursos d'accés respectius (des d'ara RDH), i en virtut de l'acord de data 9 de maig de 2005 del Consell de Govern de la Universitat Jaume I de provisió d'una plaça de Professors Titulars d'Universitat de l'àrea d'Expressió Gràfica en l'Enginyeria, fent ús de la competència prevista en l'article 103 dels Estatuts de la Universitat Jaume I, aprovats per Decret 252/2003, de 19 de desembre, del Consell de la Generalitat (des d'ara EUJI),
  
Aquest Rectorat, fent ús de les competències previstes en l'article 73 dels EUJI, convoca a concurs d'accés la plaça que es relaciona en l'Annex I de la present Resolució, conformement a les següents bases:
  
Primera. Aquest concurs es regirà pel disposat en la LOU, en el RDH, en els EUJI, en la Normativa específica de la Universitat Jaume I, aprovada pel consell de Govern Provisional el 3 d'octubre de 2003 (des d'ara NEUJI), i, amb caràcter supletori, pel previst en la legislació general de funcionaris civils de l'Estat.
  
Segona. Per a ser admès a aquest concurs es requereixen els següents requisits generals:
  
a) Nacionalitat: ser espanyol. No obstant això, podran participar en idèntiques condicions que els espanyols els nacionals d'algun dels altres Estats membres de la Unió Europea o nacional d'algun Estat, al que en virtut dels Tractats Internacionals celebrats per la Unió Europea i ratificats per Espanya, sigui d'aplicació la lliure circulació de treballadors.
  
També podran participar el cònjuge dels espanyols, dels nacionals d'algun dels altres Estats membres de la Unió Europea i dels nacionals d'algun Estat, al que, en virtut dels Tractats Internacionals celebrats per la Unió Europea i ratificats per Espanya, sigui d'aplicació la lliure circulació de treballadors, sempre que no estiguin separats de dret, així com els seus descendents i els del cònjuge, menors de vint-i-un anys o majors d'aquesta edat que visquin a les seves expenses.
  
Així mateix, podran participar en els concursos d'accés convocats, els habilitats de nacionalitat estrangera no comunitària, quan es compleixin els requisits previstos en l'apartat 4, de l'article 15 del RDH.
  
En el moment de presentació de la sol·licitud de participació en el procés selectiu, haurà d'acreditar-se la nacionalitat, així com si escau, el vincle de parentiu, i el de viure a expenses, conforme al previst en l'article 8 del Reial Decret 543/2001, de 18 de maig, sobre accés a l'ocupació pública de l'administració General de l'Estat i els seus organismes públics de nacionals d'altres Estats als quals és d'aplicació el dret a la lliure circulació de treballadors.
  
L'acreditació de la nacionalitat i altres requisits exigits en la convocatòria, es realitzarà per mitjà dels documents corresponents, certificats per les autoritats competents del seu país d'origen traduïts a l'espanyol, que serà la llengua oficial en la qual tindrà lloc el desenvolupament de les proves.
  
b) Edat: Tenir complerts els divuit anys i no haver superat els setanta.
  
c) No haver estat separat, mitjançant expedient disciplinari, del servei de l'administració de l'Estat o de l'administració Autonòmica, Local o Institucional, ni trobar-se inhabilitat per a l'exercici de funcions públiques.
  
Els aspirants la nacionalitat dels quals no sigui l'espanyola hauran d'acreditar, igualment, no estar sotmesos a sanció disciplinària o condemna penal que impedeixi, en el seu Estat, l'accés a la funció pública.
  
d) No patir malaltia ni defecte físic que impedeixi l'acompliment de les funcions corresponents a professor d'Universitat.
  
Tercera. A més dels requisits generals, els candidats hauran de complir amb els requisits específics que s'assenyalen en l'article 15 del RDH.
  
Els requisits enumerats en les bases Segona i en la present, hauran de posseir-se en la data de finalització del termini de presentació de sol·licituds i mantenir-se fins al moment de la presa de possessió com funcionari de carrera.
  
Quarta. Qui desitge prendre part en aquestes proves selectives hauran de cursar el model oficial de la sol·licitud que s'adjunta en l'annex II, que es dirigirà al rector de la Universitat Jaume I, i que es presentarà en el Registre de la Universitat, sense perjudici del disposat en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú. El termini començarà a partir de l'endemà de la publicació en el Diari Oficial de la Generalitat Valenciana o en el Boletín Oficial del Estado i finalitzarà transcorreguts vint dies hàbils des de l'ultima publicació.
  
Juntament amb la sol·licitud que s'adjunta en l'annex II hauran de lliurar-se els següents documents que acreditin que es reuneixen els requisits per a participar en el present concurs:
  
a) Fotocòpia del document nacional d'identitat, passaport o targeta d'identitat.
  
b) Certificacions en les quals s'acrediti el compliment dels requisits específics que assenyala la base Tercera per a participar en el concurs d'accés.
  
c) Els aspirants hauran de justificar, mitjançant resguard original, haver abonat o haver realitzat transferència bancària a l'entitat Bancaixa, en el compte corrent nombre 0229025176 de Bancaixa, entitat 2077, sucursal 0580 la quantitat de 24,28 euros en concepte de drets d'examen.
  
A la sol·licitud haurà d'ajuntar-se el justificant original acreditatiu de d'ingrés pel citat concepte. La falta d'abonament d'aquests drets durant el termini de presentació d'instàncies no és subsanable, la qual cosa determinarà l'exclusió de l'aspirant.
  
Cinquena.-Finalitzat el termini de presentació de sol·licituds la Universitat publicarà en la pàgina web, on consti la convocatòria, i al tauler d'anuncis del servei de Recursos Humans, la relació provisional de persones admeses i excloses al concurs, amb indicació dels motius d'exclusió, si escau, indicant a les persones interessades que, si no ho resolen en el termini improrrogable de deu dies hàbils, perdran el seu dret.
  
Finalitzat el termini, s'elevaran a definitives les llistes provisionals amb les modificacions que procedeixin. Contra aquesta resolució es podrà interposar recurs en els termes previstos en els articles 107 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú
  
Sisena. La composició de la Comissió és la qual figura en l'annex I d'aquesta convocatòria.
  
Quant a la constitució, substitucions i funcionament de la mateixa, s'estarà al previst en els articles 5 i 6 de la NEUJI.
  
Setena. El temps transcorregut entre la publicació de la convocatòria en el Boletín Oficial del Estado i la resolució del concurs d'accés no podrà excedir de quatre mesos.
  
Per a això, el President titular de la Comissió procedirà a constituir-la dintre del termini habilitat reglamentàriament. En l'acte de constitució, la comissió aprovarà els criteris per a avaluar la prova, entre els quals figuraran l'adequació del currículum del candidat a les necessitats de la Universitat. Entre els mèrits que s'avaluïn figurarà també el coneixement de la llengua pròpia de la Universitat Jaume I.
  
El concurs es realitzarà en el lloc que determini la Universitat.
  
El president titular de la comissió, dintre del termini màxim de dos dies des de l'acte de constitució, després de consultar amb la resta dels membres, i amb una antelació mínima de quinze dies respecte a la data de l'acte per al qual se'ls cita, ha de convocar a totes les persones admeses per a participar en el concurs, per a realitzar l'acte de presentació dels concursants i amb indicació del dia, l'hora i el lloc de realització de l'acte. Si transcorre el termini previst sense que s'hagi constituït la comissió, el president titular serà substituït, amb caràcter general, pel president suplent.
  
Vuitena. En l'acte de presentació, que serà públic, els concursants lliuraran al President de la Comissió la següent documentació:
  
a) Currículum vitae, en triple versió, i un exemplar de les publicacions i documents acreditatius del consignat en el mateix.
  
b) Projecte docent, en triple versió, que la persona candidata proposa desenvolupar si obté la plaça a la qual concursa; aquest projecte s'ha d'ajustar a les especificacions establertes en aquesta convocatòria.
  
c) Excepte per als concursos a places de Professorat Titular d'Escola Universitària, projecte d'investigació, en triple versió, que la persona candidata proposa desenvolupar si obté la plaça a la qual concursa; aquest projecte s'ha d'ajustar a les especificacions establertes en aquesta convocatòria.
  
Igualment, en aquest acte de presentació, es fixarà de forma concreta en què consisteix la prova, i els aspirants rebran totes les instruccions sobre la realització d'aquesta, així mateix, es determinarà, mitjançant sorteig l'ordre d'actuació dels concursants i es fixarà el lloc, el dia i l'hora del començament de la prova.
  
La prova començarà dintre del termini de quinze dies hàbils, contats des del dia de l'acte de la presentació.
  
Entre l'acte de presentació i la prova hauran de transcórrer almenys vint-i-quatre hores. No obstant això, els concursants poden renunciar a aquest termini. En el mateix acte de presentació, el president de la comissió farà públics els terminis fixats perquè qualsevol concursant pugui examinar la documentació presentada pels restants concursants abans de l'inici de la prova.
  
El president o la comissió podran sol·licitar dels ens públics o privats en els quals els concursants prestin o hagin prestat serveis, l'emissió d'un informe individualitzat sobre les activitats exercides per l'aspirant i el seu rendiment, el qual s'ha de remetre directament a la comissió. Així mateix, la comissió, per unanimitat, pot sol·licitar informes d'especialistes sobre els mèrits al·legats pels concursants.
  
Novena. La prova. d'aquests concursos serà pública i consistirà, en els termes que hagi fixat la comissió, en l'exposició oral sobre els mèrits del concursant al·legats en el seu historial professional, acadèmic, docent i investigador; sobre el projecte docent presentat, i si escau, també sobre el d'investigació.
  
Seguidament, la comissió podrà debatre amb cada concursant, durant un temps màxim de dues hores, sobre els mèrits al·legats, sobre el projecte docent presentat i, si escau, també sobre el d'investigació.
  
Finalitzada la prova, la Comissió deliberarà i cadascun dels seus membres emetrà un vot amb informe raonat sobre la valoració de cadascun dels concursants, que s'ha d'ajustar als criteris aprovats per la Comissió. Si hi ha unanimitat, aquests informes poden substituir-se per un informe únic i raonat de la Comissió.
  
Deu. En el termini reglamentàriament establert, la Comissió remetrà al Rectorat una proposta motivada i amb caràcter vinculant, per ordre de preferència dels aspirants per al seu nomenament.
  
Les comissions presentaran les seves propostes conforme als següents criteris:
  
a) S'han de proveir les places convocades quan existeixin concursants valorats favorablement, almenys per dos dels seus membres.
  
b) Els membres de la comissió no poden abstenir-se en la votació.
  
c) No pot proposar-se un nombre major de nomenaments que de places convocades.
  
d) Tot concurs pot resoldre's amb la no provisió de places
  
En els set dies hàbils següents a la finalització de les actuacions de la comissió, el Secretari de la Comissió haurà de lliurar en la Secretaria General de la Universitat, tota la documentació assenyalada en l'article 10 de la NEUJI:
  
Els candidats poden sol·licitar a la secretaria general de la Universitat un certificat de la valoració raonada que cadascun dels membres de la comissió ha emès sobre els seus mèrits o, si escau, de l'informe únic de la comissió.
  
Onze. El rectorat ha de portar a terme el nomenament d'acord amb el que estableix l'article 65 de Llei Orgànica, de 21 de desembre, d'Universitats, després que l'aspirant hagi acreditat complir amb els requisits que al·ludeix l'article 5 del Reial Decret 774/2002
  
En cas que el concursant proposat no presente oportunament la documentació requerida, el rector de la Universitat procedirà al nomenament del següent concursant en l'ordre de valoració formulat, una vegada presentats els documents que es refereix la Base Dotzena de la present convocatòria en el termini que s'habiliti a aquest efecte.
  
El nomenament, que serà inscrit en el corresponent Registre de personal, especificarà la denominació de la plaça: Cos, Àrea de coneixement i Centre, així com el seu nombre en la Relació de Llocs de treball. Aquest nomenament serà publicat en el BOE i en el Diari Oficial de la Generalitat Valenciana, i comunicat a la Secretaria General del Consell de Coordinació Universitària.
  
Dotze. En el termini màxim de 20 dies, a contar des de l'endemà al de la publicació del nomenament, el candidat proposat haurà de prendre possessió d'acord amb el que estableix l'article 17.6 del Reial decret 774/2002.
  
La plaça obtinguda després del concurs d'accés haurà d'ocupar-se almenys durant dos anys abans de poder participar en un nou concurs a l'efecte d'obtenir una plaça d'igual categoria i de la mateixa àrea de coneixement en la mateixa o en altra Universitat.
  
Tretze. El nomenament com funcionari docent de carrera serà efectuat pel rector, després que el candidat proposat hagi complert els requisits establerts en la base anterior.
  
Norma final.
  
1. Contra la proposta de la comissió, els candidats poden presentar reclamació, en el termini màxim de deu dies, davant el rector. Admesa a tràmit la reclamació, se suspendran els nomenaments fins a la seva resolució definitiva.
  
2. La proposta de resolució al rector d'aquestes reclamacions correspon a la Comissió de reclamacions prevista en l'article 66.2 de la Llei Orgànica 6/2000, de 21 de desembre, d'universitats, i en l'article 106 dels estatuts de la Universitat Jaume I.
  
3. Aquesta comissió estarà formada per set catedràtics d'universitat, de diverses àrees de coneixement, amb àmplia experiència docent i investigadora, triats pel claustre d'aquesta Universitat per majoria absoluta dels seus membres, sent admissible a l'efecte d'aquesta elecció el vot anticipat, per un període de quatre anys. La seva renovació es realitzarà en parts iguals cada dos anys. Serà presidida pel catedràtic d'universitat més antic i exercirà les funcions de secretari el catedràtic d'universitat amb menys antiguitat.
  
4. La comissió examinarà l'expedient relatiu al concurs, per a vetllar per les garanties que estableix l'apartat 1 de l'article 64 de Llei Orgànica 6/2000, de 21 de desembre, i en el termini màxim de tres mesos ratificarà o no la proposta reclamada. En aquest últim cas, es retrotraurà l'expedient fins al moment que es va a produir el vici, havent de formular nova proposta la comissió del concurs.
  
La citada comissió de reclamacions valorarà els aspectes purament procedimentals, i verificarà l'efectiu respecte, per part de la comissió del concurs, de la igualtat de condicions dels candidats i dels principis de mèrit i capacitat dels mateixos en el procediment del concurs d'accés.
  
5. La comissió de reclamacions escoltarà als membres de la comissió contra la resolució de la qual s'hagi presentat reclamació, i als candidats que s'hagin presentat als mateixos. Podrà, així mateix, sol·licitar informes d'especialistes de reconegut prestigi.
  
6. La resolució del rector, prèvia proposta vinculant de la comissió de reclamacions, esgota la via administrativa i pot impugnar-se davant la jurisdicció contenciosa administrativa.
  
Castelló de la Plana, 29 de novembre de 2005.- El rector: Francisco Toledo Lobo.
  
ANNEX I
  
Cos: Professors Titulars d'Universitat
  
CLASSE DE CONVOCATÒRIA: CONCURS D'ACCÉS
  
1 .Àrea de coneixement: Expressió Gràfica en l'Enginyeria
  
Departament al que està adscrita: Departament d'Enginyeria Mecànica i Construcció
  
Activitats a realitzar per qui obtingui la plaça: Docència d'Expressió Gràfica en Enginyeria Industrial, i Enginyeria Tècnica Industrial (especialitat Mecànica). Investigació en Reconstrucció Tridimensional de dibuixos lineals
  
Nombre de places: Una
  
Dedicació: Temps complet
  
Plaça núm.: 9828
  
Comissió titular:
  
President: Javier Sánchez-Reyes Fernández, catedràtic d'universitat de l'àrea d'Expressió Gràfica en l'Enginyeria de la Universitat de Castilla la Mancha.
  
Vocal: Margarita Vergara Monedero. professora titular d'universitat, de l'àrea d'Expressió Gràfica en l'Enginyeria de la Universitat Jaume I de Castelló
  
Vocal secretària: Núria Aleixos Borrás, professora titular d'universitat de l'àrea Expressió Gràfica en l'Enginyeria, de la Universitat Jaume I de Castelló
  
Comissió Suplent:
  
President: Ignacio González Tascón, catedràtic d'universitat de l'àrea d'Expressió Gràfica en l'Enginyeria de la Universitat de Granada
  
Vocal: Manuel Roberto Contero González, professor titular d'universitat de l'àrea d'Expressió Gràfica en l'Enginyeria de la Universitat Politècnica de València.